open-index/open-wikipedia-markdown huggingface dataset:
Κλήμα Ηλείας

Το **Κλήμα** είναι ορεινό οικισμός της Πελοποννήσου στην Περιφερειακή Ενότητα Ηλείας.****

## Γενικά στοιχεία
Το Κλήμα βρίσκεται στις βόρειες πλαγιές του όρους Μίνθη σε υψόμετρο 503 μέτρα. Απέχει 37 χλμ. Α.-ΝΑ. από τα Κρέστενα, 16 χιλιόμετρα Δ.-ΒΔ. από την Ανδρίτσαινα και περίπου 4 χιλιόμετρα Β. από τα Μυρώνια. Ως ξεχωριστός  οικισμός αναφέρεται επίσημα για πρώτη φορά το 1981 να απογράφεται στην τότε κοινότητα Μυρωνίων. Σύμφωνα με το Σχέδιο Καλλικράτης, μαζί με τα Μυρώνια, τον Άγιο Βλάση, το Ράμα και τη Σιλήμνα αποτελούν την τοπική κοινότητα Μυρωνίων που υπάγεται στη δημοτική ενότητα Αλιφείρας του Δήμου Ανδρίτσαινας - Κρεστένων και σύμφωνα με την απογραφή 2011 έχει πληθυσμό 50 κατοίκους.

## Παραπομπές


Κατηγορία:Δήμος Ανδρίτσαινας - Κρεστένων
Κατηγορία:Χωριά της περιφερειακής ενότητας Ηλείας
Σέρχιο Ασένχο

Ο **Σέρχιο Ασένχο** (*Sergio Asenjo*, 28 Ιουνίου 1989) είναι Ισπανός ποδοσφαιριστής ο οποίος αγωνίζεται ως τερματοφύλακας για λογαριασμό της Ρεάλ Βαγιαδολίδ.

Ο Ασένχο ξεκίνησε την καριέρα του από τη Βαγιαδολίδ, με την οποία πραγματοποίησε 49 εμφανίσεις με τη κύρια ομάδα. Το 2009 αποκτήθηκε από την Ατλέτικο Μαδρίτης έναντι 5 εκατομμυρίων ευρώ και πέρασε πέντε σαιζόν στο σύλλογο, στις οποίες δόθηκε δανεικός στη Μάλαγα και τη Βιγιαρεάλ, από την οποία αποκτήθηκε μόνιμα το 2014. Ταλαιπωρήθηκε από τραυματισμούς στο γόνατο. Τον Ιούλιο του 2022 επέστρεψε στη Βαγιαδολίδ.

Ο Ασένχο εκπροσώπησε την Ισπανία με τις νεανικές εθνικές ομάδες. Έχει πραγματοποιήσει μία συμμετοχή με την εθνική ενηλίκων, το 2016, σε φιλικό αγώνα με την εθνική Βοσνίας-Ερζεγοβίνης.

## Παραπομπές


Κατηγορία:Ισπανοί ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Ρεάλ Βαγιαδολίδ
Κατηγορία:Ποδοσφαιριστές Ατλέτικο Μαδρίτης
Κατηγορία:Ποδοσφαιριστές Μάλαγα ΚΦ
Κατηγορία:Ποδοσφαιριστές Βιγιαρρεάλ ΚΦ
Κατηγορία:Ποδοσφαιριστές Εθνικής Ισπανίας
Πάου Τόρες

Ο **Πάου Τόρες** (*Pau Torres*, 16 Ιανουαρίου 1997) είναι Ισπανός ποδοσφαιριστής ο οποίος αγωνίζεται ως κεντρικός αμυντικός για τη Βιγιαρεάλ και την εθνική ομάδα της Ισπανίας. 

Γεννημένος στο Βιγιαρρεάλ, ο Πάου Τόρες ξεκίνησε την καριέρα του από τις ακαδημίες της τοπικής Βιγιαρεάλ και πραγματοποίησε το ντεμπούτο του με τη δεύτερη ομάδα το 2016 και αργότερα στο ίδιο έτος αγωνίστηκε και για την πρώτη ομάδα, ως αλλαγή. Τη σαιζόν 2018-19 δόθηκε δανεικός στη Μάλαγα. Την επόμενη χρονιά ήταν βασικό μέλος στην ομάδα της Βιγιαρεάλ. Ήταν μέλος της ομάδας της χρονιάς του Γιουρόπα Λιγκ για τη σαιζόν 2020-21. 

Πραγματοποίησε το ντεμπούτο του με την εθνική ομάδα της Ισπανίας τις 15 Νοεμβρίου 2019, όταν και σκόραρε.

## Παραπομπές


Κατηγορία:Ισπανοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ισπανίας
Κατηγορία:Ποδοσφαιριστές Βιγιαρρεάλ ΚΦ
Κατηγορία:Ποδοσφαιριστές Μάλαγα ΚΦ
Κατηγορία:Παίκτες νικητές ΟΥΕΦΑ Γιουρόπα Λιγκ
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Παγκοσμίου Κυπέλλου 2022
Κομητεία Αλεγκέινι (Πενσυλβάνια)

Η **Κομητεία Αλεγκέινι** (αγγλικά: *Allegheny County, Pennsylvania*), είναι κομητεία στην κοινοπολιτεία της Πενσυλβάνια των Ηνωμένων Πολιτειών. Με πληθυσμό 1.216.050 κατοίκους (σύμφωνα με επίσημες εκτιμήσεις 2019/20), αποτελεί την δεύτερη μεγαλύτερη σε πληθυσμό κομητεία της Πενσυλβάνια, ύστερα από την κομητεία της Φιλαδέλφειας, καθώς και την 36η μεγαλύτερη σε πληθυσμό κομητεία στις Ηνωμένες Πολιτείες. 

Έδρα και μεγαλύτερη πόλη της κομητείας Αλεγκέινι, είναι το Πίτσμπεργκ (δεύτερη μεγαλύτερη πόλη της Πενσυλβάνια). Η κομητεία Αλεγκέινι, περιλαμβάνεται επίσης, στην μητροπολιτική περιοχή του Πίτσμπεργκ.

Η έκταση της κομητείας Αλεγκέινι, ανέρχεται συνολικά, σε 1,930 τετραγωνικά χιλιόμετρα (km2). H κομητεία, βρίσκεται στα δυτικά/νοτιοδυτικά της πολιτείας της Πενσυλβάνια, συνορεύοντας ουσιαστικά με το ανατολικό μέρος της πολιτείας Οχάιο, καθώς και το βορειοανατολικό μέρος της πολιτείας της Δυτικής Βιρτζίνια.

## Δημογραφικά δεδομένα
αριστερά|μικρογραφία|256x256εσ|Κατανομή επαγγελμάτων και ενασχολήσεων στην κομητεία.

### Οικονομία
Μέχρι τα τέλη του 20ου αιώνα, η κομητεία Αλεγκέινι (και ειδικότερα το Πίτσμπεργκ), αποτελούσε παγκόσμιο κέντρο παραγωγής χάλυβα, μέχρι που σταδιακά η παραγωγή αυτή ελαττώθηκε, έτσι η κομητεία άρχισε να μετατοπίζεται και σε άλλες βιομηχανίες. Σήμερα, η κομητεία Αλεγκέινι, είναι γνωστή για την υγειονομική περίθαλψη, τα φημισμένα εκπαιδευτικά ιδρύματα, καθώς και άλλα βιομηχανικού ενδιαφέροντος κέντρα. Παρόλα αυτά, συνεχίζει και σήμερα να αποτελεί ένα σημαντικό βιομηχανικό κέντρο για τις Ηνωμένες Πολιτείες, φιλοξενώντας μεγάλες εταιρείες που κατατάσσουν το Πίτσμπεργκ, στην πρώτη δεκάδα μεταξύ των πόλεων των ΗΠΑ που περιλαμβάνονται στην λίστα "Fortune 500".

### Πολιτική
Από την Μεγάλη Ύφεση (1929) και μετά, η κομητεία Αλεγκέινι, ψηφίζει παραδοσιακά στις εκλογές, υποψηφίους του Δημοκρατικού Κόμματος, καθιστώντας την, την πιο Δημοκρατική κομητεία στην δυτική Πενσυλβάνια. 

Η κομητεία Αλεγκέινι, παρόλα αυτά, θεωρείται ως μία μετριοπαθής πολιτικά κομητεία, που τείνει να κλείνει προς το Δημοκρατικό Κόμμα. 

## Παραπομπές


Αλεγκεινι
Κατηγορία:Πίτσμπουργκ
Ζεράρ Μορένο

Ο **Ζεράρ Μορένο** (*Gerad Moreno*, 7 Απριλίου 1992) είναι Ισπανός ποδοσφαιριστής ο οποίος αγωνίζεται ως επιθετικός για λογαριασμό της Βιγιαρεάλ και της εθνικής ομάδας της Ισπανίας. Πέρα από αποτελεσματικός σκόρερ, συμμετέχει επίσης στο μαρκάρισμα παικτών και στην ανάπτυξη του παιχνιδιού.

Ο Μορένο πέρασε από τις ακαδημίες της Εσπανιόλ και της Ράγιο Βαγεκάνο πριν πραγματοποιήσει τις πρώτες του επαγγελματικές εμφανίσεις με τη τρίτη ομάδα της Βιγιαρεάλ το 2010. Το 2012 πραγματοποίησε την πρώτη εμφάνιση με την κύρια ομάδα της Βιγιαρεάλ. Το 2013 δόθηκε δανεικός στη Μαγιόρκα και την επόμενη χρονιά επέστρεψε στη Βιγιαρεάλ. Το 2015 η Εσπανιόλ απέκτησε το 50% των δικαιωμάτων του παίκτη έναντι 1,5 εκατομμυρίου ευρώ. Το 2018 επέστρεψε στη Βιγιαρεάλ, η οποία πλήρωσε περίπου 20 εκατομμύρια για να αποκτήσει τα πλήρη δικαιώματα του παίκτη. Κέρδισε το βραβείο Θάρρα για τον κορυφαίο Ισπανό σκόρερ στη Λα Λιγκα τις σαιζόν 2019-20 και 2020-21 και σκόραρε 7 γκολ, έναν στον τελικό, στην πορεία της Βιγιαρεάλ προς την κατάκτηση του Γιουρόπα Λιγκ το 2021.

Ο Μορένο δεν εκπροσώπησε την Ισπανία σε νεανικό επίπεδο. Πραγματοποίησε το ντεμπούτο του με την εθνική αντρών τον Οκτώβριο του 2019.

## Παραπομπές


Κατηγορία:Ισπανοί ποδοσφαιριστές
Κατηγορία:Καταλανοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Ισπανίας
Κατηγορία:Ποδοσφαιριστές Εθνικής Καταλονίας
Κατηγορία:Ποδοσφαιριστές Βιγιαρρεάλ ΚΦ
Κατηγορία:Ποδοσφαιριστές ΡΚΝ Μαγιόρκα
Κατηγορία:Ποδοσφαιριστές ΡΚΝ Εσπανιόλ
Κατηγορία:Παίκτες νικητές ΟΥΕΦΑ Γιουρόπα Λιγκ
Κατηγορία:Ποδοσφαιριστές Ευρωπαϊκού Πρωταθλήματος 2020
Λιμάνι του Ηρακλή

Το **Λιμάνι του Ηρακλή** (Γαλλικά: *Port Hercule*) είναι το μόνο λιμάνι βαθέων υδάτων στο Μονακό και χρησιμοποιείται από την αρχαιότητα. Το σύγχρονο λιμάνι ολοκληρώθηκε το 1926 και υπέστη σημαντικές βελτιώσεις στη δεκαετία του 1970 και καλύπτει σχεδόν 40 στρέμματα (160.000 m2), αρκετά για να παρέχει αγκυροβόλιο μέχρι και 700 σκάφη. Το λιμάνι βρίσκεται στην περιοχή La Condamine. Το βάθος του νερού στο λιμάνι κυμαίνεται από επτά μέτρα έως 40 μέτρα για τις εξωτερικές αποβάθρες και τις αποβάθρες των κρουαζιερόπλοιων. 

Το 2010 η Φινλανδική κατασκευαστική εταιρεία μαρινών και αποβάθρων Marinetek προσλήφθηκε για να παραδώσει τρεις νέες αποβάθρες στο λιμάνι του Ηρακλή. Οι παλαιές σταθερές αποβάθρες του Μονακό αντικαταστάθηκαν από τις πλωτές σκυροδέματος της Marinetek και η ανακαίνιση ολοκληρώθηκε το 2011.

Το 2011, ο Γάλλος συνθέτης Ζαν-Μισέλ Ζαρ πραγματοποίησε μια δωρεάν συναυλία μπροστά σε 85.000 θεατές, για να γιορτάσει το γάμο του πρίγκιπα Αλβέρτου και της Σαρλίν Γουίτστοκ.

## Ιστορία
Κατά τον 6ο αιώνα π.Χ. Οι Έλληνες Φωκαίοι από τη Μασσαλία (σύγχρονη Μασσαλία) ίδρυσαν την αποικία του Μόνοικος. Το όνομα της αποικίας προέρχεται από την τοπική λατρεία του Έλληνα ημίθεου και του μυθολογικού ήρωα Ηρακλή, που επίσης υιοθετήθηκε αργότερα από τους Ρωμαίους, οι οποίοι λέγεται ότι είχαν κατασκευάσει το αρχαίο μονοπάτι που περνούσε από την Ισπανία στην Ιταλία.  Ο Ρωμαίος αυτοκράτορας Ιουλιανός έγραψε επίσης για την κατασκευή του λιμένα του Μονακό από τον Ηρακλή και έναν παραλιακό δρόμο.  Ο δρόμος ήταν διάσπαρτος με βωμούς αφιερωμένους στον Ηρακλή, καθώς και ένας ναός ιδρύθηκε στον βράχο του Μονακό. Το όνομα *Λιμάνι του Ηρακλή* χρησιμοποιήθηκε στη συνέχεια για το αρχαίο λιμάνι. 


Port Hercule 002.jpg|Η Λέσχη Γιοτ του Μονακό
Monte Carlo Bay night.jpg|Το λιμάνι την νύχτα

## Στη λαϊκή κουλτούρα
Το 1995, το λιμάνι χρησιμοποιήθηκε ως τοποθεσία στην ταινία Τζέιμς Μποντ, πράκτωρ 007:Επιχείρηση Χρυσά Μάτια. Ο Τζέιμς Μποντ (τον υποδύθηκε για πρώτη φορά ο Πιρς Μπρόσναν) προσπαθεί να εμποδίσει την κακοποιό Ξένια Όνατοπ (Φάμκε Γιάνσεν) να κλέψει ένα ελικόπτερο, αλλά δραπετεύει όταν ο Μποντ συλλαμβάνεται από την τοπική αστυνομία που δεν γνωρίζουν ποιος είναι.

## Παραπομπές

## Εξωτερικοί σύνδεσμοι

* Φωτπγραφίες του λιμανιού του Ηρακλή 
* Port Hercules Lighthouse Photos

Κατηγορία:Γεωγραφία του Μονακό
Κατηγορία:Ηρακλής
Χέλμουτ Ετλ

Ο **Χέλμουτ Ετλ** (γεν. 23 Αυγούστου 1965 στο Λιντς) είναι Αυστριακός οικονομολόγος και ευρωπαϊκός ειδικός στον τραπεζικό και χρηματοοικονομικό τομέα.

Ο Ετλ μεγάλωσε στο Λιντς στον Δούναβη. Στη νεαρή ηλικία του ο Ετλ ήταν πολύ δραστήριος στη σοσιαλιστική νεολαία της Αυστρίας και στο φοιτητικό κίνημα.  Ο Ετλ αποφοίτησε από το Πανεπιστήμιο Γιοχάνες Κέπλερ στο Λιντς με πτυχίο στα οικονομικά.

Το 1995 μετακόμισε στο Oesterreichische Nationalbank στο τμήμα ανάπτυξης του εξωτερικού εμπορίου. Διορίστηκε Αναπληρωτής Διευθυντής Ανάλυσης και Ελέγχου στην Τράπεζα το 2001. Μετά την παραμονή του στο Διεθνές Νομισματικό Ταμείο στην Ουάσινγκτον και την Ευρωπαϊκή Επιτροπή στις Βρυξέλλες, αποφοίτησε από το London School of Economics. 

Ο Ettl είναι διευθυντής της Αυστριακής Αρχής Χρηματοοικονομικής Αγοράς (FMA) και μέλος του Εποπτικού Συμβουλίου της Ευρωπαϊκής Αρχής Τραπεζών (EBA) και της Ευρωπαϊκής Επιτροπής Συστημικού Κινδύνου (ΕΣΣΚ) από το 2008. Από το 2014 είναι μέλος του Εποπτικού Συμβουλίου της Αρχής Τραπεζών (SSM) της Ευρωπαϊκής Κεντρικής Τράπεζας (ΕΚΤ).

## Παραπομπές


Κατηγορία:Αυστριακοί
Μάριο Γασπάρ

O **Μάριο Γασπάρ Πέρεθ Μαρτίνεθ** (24 Νοεμβρίου 1990) είναι Ισπανός ποδοσφαιριστής ο οποίος αγωνίζεται ως δεξιός αμυντικός για λογαριασμό της Βιγιαρεάλ, της οποίας και είναι αρχηγός. Ο Γασπάρ ξεκίνησε την καριέρα του από τις ακαδημίες της Βιγιαρεάλ και το 2009 αγωνίστηκε για πρώτη φορά με την πρώτη ομάδα, με την οποία έχει αγωνιστεί σε ολόκληρη την καριέρα του, έχοντας σημειώσει περισσότερες από 400 επίσημες συμμετοχές.

Ο Γασπάρ κλήθηκε για πρώτη φορά στην εθνική αντρών της Ισπανίας τον Οκτώβριο του 2015, όταν και πραγματοποίησε το ντεμπούτο του σε αγώνα των προκριματικών του Euro 2016 έναντι της Ουκρανίας. Στον επόμενο αγώνα, ένα φιλικό παιχνίδι εναντίον της Αγγλίας, σκόραρε με ανάποδο ψαλίδι, ένα γκολ το οποίο ήταν υποψήφιο για το βραβείο Πούσκας.

## Παραπομπές


Κατηγορία:Ισπανοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ισπανίας
Κατηγορία:Ποδοσφαιριστές Βιγιαρρεάλ ΚΦ
Βλάντιμιρ Βελίτσκοβιτς

O **Βλάντιμιρ Βελίτσκοβιτς** ( ; 11 Αυγούστου 1935 - 29 Αυγούστου 2019)  ήταν Σέρβος ζωγράφος, που ζούσε στο Παρίσι από το 1966 μέχρι το θάνατό του.

## Βιογραφία
Ο Βελίτσκοβιτς αποφοίτησε από τη Σχολή Αρχιτεκτονικής του Πανεπιστημίου του Βελιγραδίου. Από το 1963 έως το 1966, ήταν βοηθός στο κύριο εργαστήριο του Κρστο Χεγκεντούσιτς στο Ζάγκρεμπ. Το 1965, τιμήθηκε με ένα βραβείο στη Μπιενάλε του Παρισιού, όπου μετακόμισε στην επόμενη χρονιά. Ο Βελίτσκοβιτς  κέρδισε την προσοχή του κοινού το 1967 με μια έκθεση στο Galerie du Dragon στο Παρίσι, η οποία τον καθιέρωσε ως έναν από τους κορυφαίους καλλιτέχνες του κινήματος τέχνης της αφηγηματικής διαμόρφωσης. Το 1983 εξελέγη καθηγητής στην  *[[Εθνική Ανώτατη Σχολή Καλών Τεχνών]]* στο Παρίσι, και δίδαξε εκεί μέχρι το 2000. Το 1985 εξελέγη μέλος της Σερβικής Ακαδημίας Επιστημών και Τεχνών (SANU) και αξιότιμος γιατρός επιστήμης στο Πανεπιστήμιο του Κραγκούγιεβατς. Τιμήθηκε με το υψηλότερο γαλλικό βραβείο στον τομέα του πολιτισμού και των τεχνών, του Διοικητή του Τάγματος των τεχνών και των γραμμάτων. Τα έργα του εκτέθηκαν σε πολλές χώρες της Ευρώπης και της Αμερικής από το 1951. 

Από τις 7 Δεκεμβρίου 2005 ήταν μέλος της Ακαδημίας των Καλών Τεχνών της Γαλλίας,  τμήμα I, έδρα αριθμός 7.

Το 2017 υπέγραψε τη Διακήρυξη για την Κοινή Γλώσσα των Κροατών, των Σέρβων, των Βοσνίων και των Μαυροβουνίου. 

## Επιλεγμένες εκθέσεις
Ο Βλάντιμιρ Βελίτσκοβιτς είχε πολλές ατομικές εκθέσεις στην Ευρώπη, την Ασία και τη Βόρεια Αμερική.

* Σλόβεν Γκράντετς - Koroška galerija, 2012.
* Μασσαλία - Galerie Anna-Tschopp, 2013.
* Βελιγράδι - Σερβική Ακαδημία Επιστημών και Τεχνών, 2013.
* Βελιγράδι - Zepter Muzej, 2013.
* Κολμάρ - Σύγχρονος Espace d'art André Malraux, 2013.
* Ριέκα - Μουσείο Σύγχρονης και Σύγχρονης Τέχνης, 2013.
* Βάρνα - Μπιενάλε διεθνές de l'Estampe, 2013.
* Βαλ ντ'Ιζέρ - Galerie Jane Griffiths, 2014.
* Στρασβούργο - Galerie Nicole Buck, 2014.
* Λυών - Galerie Anne-Marie et Roland Pallade, 2014.
* Κραγκούγιεβατς- Galerie Rima, 2014.
* Μόντρεαλ - Center d'art le 1700 La Poste,  2015.

## Παραπομπές


 

Κατηγορία:Ιππότες της Λεγεώνας της Τιμής
Κατηγορία:Μέλη της Σερβικής Ακαδημίας Επιστημών και Τεχνών
Κατηγορία:Σέρβοι ζωγράφοι
Κατηγορία:Διοικητές του Τάγματος των Τεχνών και των Γραμμάτων
Μαγδαληνή του Λίππε

Η **Μαγδαληνή**, γερμ.: Magalena von Lippe (25 Φεβρουαρίου 1552, Ντέτμολντ - 26 Φεβρουαρίου 1587, Ντάρμσταντ) από τον Οίκο του Λίππε ήταν κόρη του κόμη του Λίππε και με τον γάμο της έγινε λαντγκραβίνα της Έσσης-Ντάρμστατ.

## Βιογραφία
Ήταν η δεύτερη κόρη του Βερνάρδου Η΄ κόμη του Λίππε (1527–1563) και της Αικατερίνης (1524–1583), κόρης του Φιλίππου Γ΄ κόμη του Βάλντεκ-Άιζενμπεργκ. Μετά το τέλος του πατέρα της μετακόμισε στην Αυλή του Γουλιέλμου Δ΄ λαντγκάβου της Έσσης-Κάσσελ, όπου εθεωρείτο καλλονή. Εδώ γνώρισε τον Γεώργιο Α΄. Τον παντρεύτηκε στις 17 Αυγούστου 1572· ο Γουλιέλμος Δ΄ πλήρωσε τα έξοδα του γάμου. Ο γάμος ήταν ευτυχισμένος: η Μαγδαληνή εθεωρείτο τόσο ενάρετη, ευσεβής και καλοσυνάτη, που μερικές φορές συγκρινόταν με την Αγία Ελισάβετ. Έγραψε ακόμη και ένα βιβλίο προσευχής για τα παιδιά της. Η Μαγδαληνή και ο σύζυγός της έθεσαν τα θεμέλια για τη βιβλιοθήκη της Πολιτείας και του Πανεπιστημίου της Έσσης.

Απεβίωσε το 1587, μετά από 15 χρόνια γάμου, σε ηλικία 35 ετών, μετά τη γέννηση του τελευταίου της παιδιού. Τάφηκε στη χορωδία της εκκλησίας της πόλης του Ντάρμσταντ. Το διάσημο επιτύμβιο μνημείο της βρίσκεται ακόμη πίσω από τον υψηλό βωμό. Το αφιέρωσε ο σύζυγός της το 1589.

## Οικογένεια
Παντρεύτηκε το 1572 τον Γεώργιο Α΄ λάντγκραβο της και Έσσης-Ντάρμστατ είχαν παιδιά:
* Λουδοβίκος Ε΄ (1577–1626), λάντγκραβος της Έσσης-Ντάρμσταντ.
* Κριστίν (1578–1596), παντρεύτηκε το 1595 Φρειδερίκο-Μάγκνους κόμη του Έρμπαχ (1575–1618).
* Ελισάβετ (1579–1655), παντρεύτηκε το 1601 τον Ιωάννη-Κάζιμιρ κόμη του Νάσσαου-Βάιλμπουργκ-Γκλάιμπεργκ. (1577-1602).
* Μαρία-Χέντβιχ (1580–1582).
* Φίλιππος Γ΄ (1581–1643), λάντγκραβος της Έσσης-Μπιούτσμπαχ.
* Άννα (1583–1631), παντρεύτηκε το 1601 τον Αλβέρτο-Όθωνα κόμη του Ζολμς-Λάουμπαχ (1576–1610).
* Φρειδερίκος Α΄ (1585–1638), λάντγκραβος της Έσσης-Χόμπουργκ.
* Φίλιππος-Γουλιέλμος (1576), Μαγδαληνή (1586), Ιωάννης (1587), απεβίωσαν νήπια.

## Βιβλιογραφικές αναφορές
* Johann Wilhelm Christian Steiner: ''Georg I., Landgraf von Hessen-Darmstadt, Stifter des landgräfl. Έσεν ...'', σ. 211
* Heinrich Künzel: ''Geschichte von Hessen, insbesondere Geschichte des Großherzogthums Hessen'', σελ. 649

## Εξωτερικοί σύνδεσμοι
* 

## Αναφορές σε πηγές


Κατηγορία:Γερμανίδες κόμισσες
Κατηγορία:Οίκος του Λίππε
Δουκάτο της Κουρλάνδης και της Σεμιγαλλίας

Το **Δουκάτο της Κουρλάνδης και της Σεμιγαλλίας** (Λατινικά: *Ducatus Curlandiæ et Semigalliæ*; Γερμανικά: *Herzogtum Kurland und Semgallen*; Λετονικά: *Kurzemes un Zemgales hercogiste*; Λιθουανικά: *Kuršo ir iriemgalos kunigaikštystė*; Πολωνικά: *Księstwo Kurlandii i Semland*) ήταν τότε γνωστό ως Λιβονία, που υπήρχε από το 1561 έως το 1569 ως ονομαστικά υποτελές κράτος του Μεγάλου Δουκάτου της Λιθουανίας και στη συνέχεια έγινε έδαφος του Στέμματος του Πολωνικού Βασιλείου από το 1569 έως το 1726 και ενσωματώθηκε στην Πολωνική-Λιθουανική Κοινοπολιτεία το 1726. Στις 28 Μαρτίου 1795, προσαρτήθηκε από τη Ρωσική Αυτοκρατορία στο τρίτο διαμελισμό της Πολωνίας.

Υπήρχε επίσης μια βραχύβια πολεμική πολιτεία που υπήρχε από τις 8 Μαρτίου έως τις 22 Σεπτεμβρίου 1918 με το ίδιο όνομα. Τα σχέδια για να γίνει μέρος του Ενωμένου Δουκάτου της Βαλτικής, υπό την επιφύλαξη της Γερμανικής Αυτοκρατορίας, αποτρέπονται από την παράδοση της Γερμανίας από την περιοχή της Βαλτικής στο τέλος του Πρώτου Παγκοσμίου Πολέμου. Η περιοχή έγινε μέρος της Λετονίας στο τέλος του Πρώτου Παγκοσμίου Πολέμου.

## Παραπομπές



Κατηγορία:Ιστορικές περιοχές της Λετονίας
Δουκάτο της Γκουαστάλα

Το **Δουκάτο της Γκουαστάλα** (Ιταλικά: *Ducato di Guastalla*) ήταν ιταλικό κράτος που υπήρχε μεταξύ του 1621 και του 1748. Συνόρευε με το Δουκάτο της Μόντενα και Ρέτζο και τον ποταμό Πάδο στα βόρεια, στην απέναντι όχθη του Δουκάτου της Μάντοβα.

Με τη Συνθήκη του Αιξ-λα-Σαπέλ (1748), η Γκουαστάλα εντάχθηκε στο Δουκάτο της Πάρμαςςς, που κυβερνούταν από τους Ισπανούς Βουρβόνους. Προστέθηκε στη Δημοκρατία της Σισαλπίνης το 1802, αλλά έγινε αυτόνομο δουκάτο το 1806. Επιστράφηκε το 1815 στο Δουκάτο της Πάρμαςςς και παρέμεινε μέχρι το 1847 υπό την κυριαρχία της Πάρμας. Με το θάνατο το 1847 της Μαρίας Λουίζας, Δούκισσας της Πάρμας, το δουκάτο στη συνέχεια πέρασε στο Δουκάτο της Μόντενα και αργότερα στο ενοποιημένο Βασίλειο της Ιταλίας.

Κατηγορία:Δουκάτα της Αγίας Ρωμαϊκής Αυτοκρατορίας
Robotnik (1894-1939)

Η ***Robotnik*** (προφέρεται *Ρομπότνικ*, σημαίνει «Εργάτης») ήταν πολωνική υπόγεια εφημερίδα (*bibuła*) που εκδόθηκε από το Πολωνικό Σοσιαλιστικό Κόμμα (ΠΣΚ) και διανεμήθηκε στις περισσότερες μεγάλες πόλεις και κωμοπόλεις της Πολωνίας κατά τη διάρκεια των των Διαμελισμών.

Η *Robotnik* δημοσιεύθηκε για πρώτη φορά στις 12 Ιουλίου 1894 στο Λιπνίσκι, κοντά στο Βίλνο, σε ποσότητα 1.200 αντιγράφων, από το τοπικό παράρτημα του τότε παράνομου ΠΣΚ, με επικεφαλής τον μελλοντικό Αρχηγό Κράτους της Δεύτερης Πολωνικής Δημοκρατίας, Γιούζεφ Πιουσούτσκι. Μεταξύ των άλλων αρχιεκδοτών της ήταν ο Στανίσουαφ Βοϊτσεχόφσκι, μελλοντικός Πρόεδρος της Πολωνίας. Προκειμένου να ξεγελάσει τη μυστική αστυνομία οχράνα και την τακτική ρωσική αστυνομία, η εφημερίδα διανεμήθηκε για πρώτη φορά στη Βαρσοβία. Ο Πιουσούτσκι θα γινόταν ένας από τους κύριους συντάκτες και συγγραφείς της εφημερίδας και συχνά περνούσε το μεγαλύτερο μέρος της ημέρας στο τυπογραφείο. Το 1900, η αστυνομία κατάφερε να βρει το τυπογραφικό πιεστήριο, με αποτέλεσμα τη σύλληψη, καταδίκη και φυλάκιση του Γιούζεφ Πιουσούτσκι και πολλών άλλων μελών του ΠΣΚ (συμπεριλαμβανομένης της συζύγου του, Μάρια Πιουσούτσκα), αν και ο Πιουσούτσκι σύντομα θα δραπετεύσει υποκρινόμενος ψυχική ασθένεια.

Τα επόμενα χρόνια, η *Robotnik* θα εκτυπώνονταν σε διάφορα μέρη από διάφορες ομάδες του ΠΣΚ ή σχετιζόμενες με αυτό. Από το 1915, η *Robotnik* νομιμοποιήθηκε και τη πρώτη νόμιμη έκδοση τυπώθηκε στην Ντονμπρόβα Γκουρνίτσα. Από το 1919 έως το 1939 έγινε μια κανονική, νόμιμη εφημερίδα στη Δεύτερη Πολωνική Δημοκρατία. Μεταξύ των εκδοτών της ήταν ο Φέλιξ Περλ (πέθανε το 1927) και ο Μιετσίσουαφ Νιεντζαουκόφσκι (1927-1939). Οι αξιοσημείωτοι συντελεστές της περιελάμβαναν τους Ζίγκμουντ Ζαρέμπα, Στανίσουαφ Πόσνερ, Κάρολ Ιζικόφσκι, Τσεζάρι Γελέντα και Γιαν Νεπομούτσεν Μίλερ, και η κυκλοφορία της έφτασε τα 10-20.000 τεύχη. Το τελευταίο τεύχος κυκλοφόρησε στις 23 Σεπτεμβρίου 1939, την τέταρτη εβδομάδα της γερμανικής εισβολή στην Πολωνία.

Μετά το Πραξικόπημα του Μαΐου (το 1926) του Πιουσούτσκι, ο οποίος μετά τον Πρώτο Παγκόσμιο Πόλεμο απομακρύνθηκε από το ΠΣΚ, η *Robotnik* πήρε έκανε αντιπολίτευση έναντι της κυβέρνησής του. Σε αντάλλαγμα, ορισμένες από τις εκδόσεις της υποβλήθηκαν σε δήμευση (μόνο από το 1926 έως το 1935 περίπου 500 τεύχη κατασχέθηκαν). Η εφημερίδα ήταν ισχυρός υποστηρικτής του ΠΣΚ και του σοσιαλισμού γενικά. Μεταξύ των αξιοσημείωτων πολιτικών που αντιτάχθηκαν από την εφημερίδα ήταν αυτή του αντισημιτισμού.

Μετά τον πόλεμο εκδόθηκαν αρκετές εφημερίδες αυτού του ονόματος στην Πολωνία και στο εξωτερικό, μεταξύ των πιο αξιοσημείωτων ήταν μια άλλη υπόγεια εφημερίδα που δημοσιεύθηκε από το κίνημα Αλληλεγγύης τα έτη 1983-1990. 

Το σημερινό Πολωνικό Σοσιαλιστικό Κόμμα (επαναπροσδιορίστηκε το 1989) δημοσίευσε τη *Nowy Ronotnik* («Νέος Εργάτης») από το 2003 έως το 2006.

## Παραπομπές

## Εξωτερικοί σύνδεσμοι
* Scans (1ο τεύχος, Ινστιτούτο της Αμερικής «Γιούζεφ Πιουσούτσκι»)

Κατηγορία:Πρώην εφημερίδες της Πολωνίας
Κατηγορία:Εφημερίδες στην πολωνική γλώσσα
Κατηγορία:Πολωνικό Σοσιαλιστικό Κόμμα
Κατηγορία:Σοσιαλιστικές εφημερίδες
Αρχαιολογικό Μουσείο Μήλου

Το **Αρχαιολογικό Μουσείο της Μήλου** βρίσκεται στην Πλάκα Μήλου, στην Ελλάδα και στεγάζεται σε νεοκλασικό κτίριο του 1870, έργο του Ερνέστου Τσίλλερ. Το μουσείο άρχισε να λειτουργεί το 1985 και υιοθετεί εκθέματα που χρονολογούνται από τα ύστερα Νεολιθικά έως τη Βυζαντινή περίοδο.

Κατηγορία:Κτίρια και κατασκευές στη Μήλο
Μηλος
Ηλεκτρικός αστικός σιδηρόδρομος της Γουαδαλαχάρας

Το **σύστημα ελαφρού σιδηροδρόμου της Γουαδαλαχάρας** (), το οποίο λειτουργείται από την Sistema de Tren Eléctrico Urbano (Αστικό Ηλεκτρικό Σιδηροδρομικό Σύστημα), είναι σύστημα αστικού σιδηροδρόμου, το οποίο εξυπηρετεί τους δήμους της Γουαδαλαχάρας, του Σαποπάν και του Τλακεπάκε, οι οποίοι βρίσκονται στο Χαλίσκο, μια πολιτεία του κεντρικού Μεξικού.

Η ιδιοκτησία του σιδηροδρόμου ανήκει στην πολιτεία του Χαλίσκο, επομένως η εταιρεία SITEUR που είναι υπεύθυνη για τη λειτουργία του είναι κρατική αρχή. Το σύστημα εγκαινιάστηκε το 1989 και αποτελείται από τρεις γραμμές: τη γραμμή 1, που ακολουθεί μια γραμμή από τα βόρεια προς τα νότια και περιέχει 20 σταθμούς, τη γραμμή 2, που ακολουθεί μια γραμμή από το κέντρο της πόλης προς τα ανατολικά και περιέχει 10 σταθμούς, αλλά και τη γραμμή 3, η οποία ακολουθεί μια γραμμή από τα βορειοδυτικά προς το νοτιοανατολικά και περιέχει 18 σταθμούς.

## Παραπομπές

Κατηγορία:Σιδηροδρομικές μεταφορές στη Βόρεια Αμερική
Δουκάτο της Βεστφαλίας

Το **Δουκάτο της Βεστφαλίας** (Γερμανικά: *Herzogtum Westfalen*) ήταν ένα ιστορικό έδαφος στην Αγία Ρωμαϊκή Αυτοκρατορία, που υπήρχε από το 1102 έως το 1803. Βρίσκεται στην ευρύτερη περιοχή της Βεστφαλίας, αρχικά μια από τις τρεις κύριες περιοχές του γερμανικού Δουκάτου της Σαξονίας και σήμερα μέρος της κρατίδιο της Βόρειας Ρηνανίας-Βεστφαλίας. Το δουκάτο κατεχόταν από τους Αρχιεπίσκοπους και τους Εκλέκτορες της Κολωνίας μέχρι την διαμεσολάβηση του το 1803.

## Παραπομπές
*Map of the Duchy of Westphalia in 1789

Κατηγορία:Δουκάτα της Αγίας Ρωμαϊκής Αυτοκρατορίας
Κατηγορία:Μεσαιωνική Γερμανία
Κατηγορία:Πρώιμη νεότερη ιστορία της Γερμανίας
Κατηγορία:Βεστφαλία
Δουκάτο της Μάσσα και της Καρράρα

Το **Δουκάτο της Μάσσα και της Καρράρα** (Ιταλικά: *Ducato di Massa e Carrara*) ήταν κρατίδιο στο βόρειο τμήμα της ιταλικής χερσονήσου που ελέγχει τις πόλεις της Μάσσα και της Καρράρα, από το 1473 έως το 1829. Ακόμη και με τις πολλές εδαφικές αλλαγές και επεκτάσεις που έγιναν κατά τη διάρκεια των αιώνων, το δουκάτο δεν επεκτάθηκε ποτέ πέρα από τα σύνορα με την τρέχουσα επαρχία Μάσσα-Καρράρα, στην ιταλική περιοχή της Τοσκάνης.

## Εξωτερικοί σύνδεσμοι
* 


Κατηγορία:Πρώην κράτη της Ιταλικής Χερσονήσου
Κατηγορία:Μάσσα
Κατηγορία:Καρράρα
Κατηγορία:Οίκος των Μαλασπίνα
Άννα Ελεονώρα της Έσσης-Ντάρμστατ

Η **Άννα-Ελεονώρα**, γερμ.: Anne Eleonore von Hessen-Darmstadt (30 Ιουλίου 1601 - 6 Μαΐου 1659) από τον Οίκο της Έσσης ήταν κόρη του λαντγκράβου της Έσσης-Ντάρμστατ και με τον γάμο της έγινε δούκισσα του Μπράουνσβαϊγκ-Λύνεμπουργκ.

## Βιογραφία
Ήταν η δεύτερη κόρη του Λουδοβίκου Ε΄ λαντγκράβου της Έσσης-Ντάρμστατ της Mαγδαληνής των Χόεντσολερν, κόρης του Ιωάννη-Γεωργίου εκλέκτορα του Βρανδεμβούργου (1525-1598). Γεννήθηκε στο Ντάρμστατ της Έσσης, στη Γερμανία.  

Παντρεύτηκε τον Γεώργιο δούκα του Μπράουνσβαϊγκ-Λύνεμπουργκ  στις 14 Δεκεμβρίου 1617 στο Ντάρμστατ. Ένας από τους γιους της ήταν ο Ερνέστος-Αύγουστος εκλέκτορας του Αννοβέρου (1629–1698),  πατέρας του Γεωργίου Α΄ της Βρετανίας.

Απεβίωσε στο κάστρο Χέρτσμπεργκ στην Κάτω Σαξονία, σε ηλικία 57 ετών. 

## Οικογένεια
* Μαγδαληνή (γενν. και απεβ. 9 Αυγούστου 1620), απεβ. νήπιο.
* Χριστιανός-Λουδοβίκος (1622–1665), πρίγκιπας του Κάλενμπεργκ 1641–1648, πρίγκιπας του Λύνεμπουργκ 1648-1665 
* Γεώργιος-Γουλιέλμος (1624-1705), πρίγκιπας του Κάλενμπεργκ 1648–1665, πρίγκιπας του Λύνεμπουργκ 1665-1705. 
* Ιωάννης-Φρειδερίκος (1625–1679), πρίγκιπας του Κάλενμπεργκ 1665-1679.
* Σοφία-Αμαλία (1628–1685), παντρεύτηκε τον Φρειδερίκο Γ΄ της Δανίας.
* Δωροθέα-Μαγδαληνή (1629-17 Νοεμβρίου 1630).
* Eρνέστος-Αύγουστος (1629–1698), πρίγκιπας του Κάλενμπεργκ 1679–1698, πατέρας του:
** Γεωργίου Α΄ της Βρετανίας.
* Άννα-Μαρία-Ελεονώρα (20 Νοεμβρίου 1630 - 13 Νοεμβρίου 1636).

## Πρόγονοι

## Βιβλιογραφικές αναφορές


Κατηγορία:Δούκισσες του Μπράουνσβαϊγκ-Λύνεμπουργκ
Έλβερσελε

Το **Έλβερσελε** (), είναι κωμόπολη του δήμου του Τέμσε, στη Βελγική επαρχία της Ανατολικής Φλάνδρας. Έχει έκταση 4,99 χλμ² και πληθυσμό 2.219 κατοίκους (2017).

Μετά τη συνένωση των δήμων το 1977 το Έλβερσελε ενσωματώθηκε στον δήμο του Τέμσε.

Κατηγορία:Πόλεις του Βελγίου
Μπάζελ (Βέλγιο)

Το **Μπάζελ** () είναι κωμόπολη του δήμου του Κρόιμπεκε στη Βελγική επαρχία της Ανατολικής Φλάνδρας. Έχει έκταση 17 χλμ² και πληθυσμό 5.242 κατοίκους (2008).

Μετά τη συνένωση των δήμων το 1977 το Μπάζελ ενσωματώθηκε στον δήμο του Κρόιμπεκε.

## Παραπομπές


Κατηγορία:Πόλεις του Βελγίου
Λέμπεκε

Το **Λέμπεκε** () είναι δήμος του Βελγίου στην επαρχία της Ανατολικής Φλάνδρας. Έχει έκταση 27,31 χλμ² και πληθυσμό 19.538 κατοίκους (2020).

Ο δήμος περιλαμβάνει αυτή καθαυτή την πόλη και δύο μικρούς πρώην δήμους:

## Παραπομπές


Κατηγορία:Πόλεις του Βελγίου
Σοφία Ελεονώρα της Έσσης-Ντάρμστατ

Η **Σοφία Ελεονώρα**, γερμ.: Sophia-Eleonora von Hessen-Darmstat (7 Ιανουαρίου 1634 στο Ντάρμσταντ - 7 Οκτωβρίου 1663 στο Μπίνγκενχαϊμ, τώρα μέρος του Έχτσελ) από τον Οίκο της Έσσης, ήταν κόρη του λαντγκράβου της Έσσης-Ντάρμσταντ και με τον γάμο της έγινε λαντγκραβίνα της Έσσης-Χόμπουργκ.

## Βιογραφία
Ήταν η δεύτερη κόρη του Γεωργίου Β΄ λαντγκράβου της Έσσης-Ντάρμσταντ (1605–1661) από τον γάμο του με τη Σοφία-Ελεονώρα (1609–1671), κόρη του Ιωάννη-Γεωργίου Α΄ εκλέκτορα της Σαξονίας.

Στο Ντάρμσταντ στις 21 Απριλίου 1650, η Σοφία-Ελεονώρα παντρεύτηκε τον εξάδελφό της Γουλιέλμο-Χριστόφορο λάντγκραβο της Έσσης-Χόμπουργκ (1625–1681). Με την ευκαιρία του γάμου της, ο πατέρας της τής έδωσε την περιοχή και το κάστρο Μπίνγκερχαϊμ. Ο Γουλιέλμος-Χριστόφορος προτίμησε το Μπίνγκενχαϊμ από το κάστρο του στο Χόμπουργκ, οπότε η οικογένεια ζούσε κυρίως στο Μπίνγκερχαϊμ και ο Γουλιέλμος-Χριστόφορος απεκαλείτο μερικές φορές *λάντγκραβος της Έσσης-Μπίνγκερχαϊμ*. Ο πατέρας της είχε υποσχεθεί ότι οι άρρενες απόγονοί της θα μπορούσαν να διατηρήσουν το Μπίνγκερχχαϊμ μετά το τέλος της, ωστόσο μόνο δύο κόρες επέζησαν της Σοφίας-Ελεονώρας. Αυτό οδήγησε σε μία διαμάχη μεταξύ της Έσσης-Ντάρμσταντ και της Έσσης-Χόμπουργκ σχετικά με την ιδιοκτησία του Μπίνγκερχαϊμ, η οποία επιλύθηκε τελικά από την Eλισάβετ-Δωροθέα, η οποία ενεργούσε ως επίτροπος της Έσσης-Ντάρμσταντ.

## Οικογένεια
Παντρεύτηκε το 1650 τον εξάδελφό της Γουλιέλμο-Χριστόφορο λάντγκραβο της Έσσης-Χόμπουργκ και γέννησε 13 παιδιά, αλλά μόνο 4 επέζησαν από την παιδική ηλικία: 
* Φρειδερίκος (Ντάρμσταντ, 12 Μαρτίου 1651 - Χόμπουργκ βορ ντερ Χέχε , 27 Ιουλίου 1651), απεβ. νήπιο.
* Χριστίνα-Βιλελμίνη (Μπίνγκερχαϊμ, 30 Ιουνίου 1653 - Γκράμποβ, 16 Μαΐου 1722), παντρεύτηκε τον Φρειδερίκο δούκα του Mεκλεμβούργου-Γκράμποβ.
* Λεοπόλδος Γεώργιος διάδοχος της Έσσης-Χόμπουργκ (Μπίργκενχαϊμ, 25 Οκτωβρίου 1654 - ανάκτορο Γκράβενσταϊν, Σλέσιχ-Χόλσταϊν, 26 Φεβρουαρίου 1675), απεβ. άγαμος.
* Φρειδερίκος (Μπίνγκερχαιμ, 5 Σεπτεμβρίου 1655 - Μπίνγκερχαϊμ, 6 Σεπτεμβρίου 1655), απεβ. νήπιο.
* Γουλιέλμος (Μπίνγκερχαϊμ, 13 Αυγούστου 1656 - Μπίνγκερχαϊμ, 4 Σεπτεμβρίου 1656), απεβ. νήπιο.
* Άννα-Αικατερίνα (23 Ιουνίου 1657-1718), παντρεύτηκε τον Μαρτίνους-Σίμον.
* Κάρολος-Γουλιέλμος (Μπίνγκερχαϊμ, 6 Μαΐου 1658 - Μπίνγκερχαϊμ, 13 Δεκεμβρίου 1658), απεβ. νήπιο.
* Φίλιππος (Μπίνγκερχαϊμ, 20 Ιουνίου 1659 - Μπίνγκερχαϊμ, 6 Οκτωβρίου 1659), απεβ. νήπιο.
* Μαγδαληνή Σοφία (Μπίνγκερχαϊμ, 24 Απριλίου 1660 - Μπράουνφελς, 22 Μαρτίου 1720), παντρεύτηκε τον Γουλιέλμο-Μαυρίκιο, κόμη του Ζολμς-Μπράουνφελς.
** Χριστίνα Καρλόττα 1690-1771, παντρεύτηκε τον Καζιμίρ-Γουλιέλμο πρίγκιπα της Έσσης-Χόμπουργκ.
** Φρειδερίκος Γουλιέλμος 1696-1761, πρίγκιπας του Ζολμς-Μπράουνφελς.
* θνησιγενής γιος (7 Ιουνίου 1661).
* Φρειδερίκος Γουλιέλμος (Μπίνγκερχαιμ, 29 Νοεμβρίου 1662 - Χόμπουργκ, 5 Μαρτίου 1663), απεβ. 1 έτους.
* θνησιγενής γιος (7 Οκτωβρίου 1663).

## Πρόγονοι

## Σημειώσεις


## Βιβλιογραφικές αναφορές
* Johann I. von Gerning: *Die Lahn- und Main-Gegenden von Embs bis Frankfurt*, σελ.&nbsp;148, διαδικτυακά

Κατηγορία:Οίκος της Έσσης
Άννα Σοφία της Έσσης-Ντάρμστατ

Η **Άννα-Σοφία**, γερμ.: Anne-Sophie von Hessen-Darmstadt (17 Δεκεμβρίου 1638 - 13 Δεκεμβρίου 1683) από τον Οίκο της Έσσης ήταν κόρη του λαντγκράβου της Έσσης-Ντάρμστατ. Έγινε πριγκίπισσα-ηγουμένη του αβαείου του Κβέντλινμπουργκ ως Άννα-Σοφία Β΄.

## Βιογραφία
Ήταν κόρη του Γεωργίου Β΄ λαντγκράβου της Έσσης-Ντάρμσταντ και της Σοφίας-Ελεονώρας των Βέττιν, κόρης του Ιωάννη-Γεωργίου Α΄ εκλέκτορα της Σαξονίας. Μεγάλωσε ως Λουθηρανή, έλαβε καλή εκπαίδευση και μεγάλωσε για να είναι αυστηρά θρησκευόμενη. 

## Ως συγγραφέας
Το 1655, σε ηλικία 17 ετών, η Άννα-Σοφία εισήλθε στο Αβαείο του Κβέντλινμπουργκ.  Το 1658 η Άννα Σοφία δημοσίευσε ένα βιβλίο πνευματικών διαλογισμών με τίτλο *η αληθινή αδελφή ψυχή του Ιησού Χριστού*. Αρχικά οι Λουθηρανοί θεολόγοι θεώρησαν το βιβλίο της ως ύποπτο. Υποστήριξαν ότι το βιβλίο εξισώνει τις γυναίκες με τους άνδρες, αλλά αργότερα εγκρίθηκε. Η Άννα-Σοφία δικαιολόγησε τη δουλειά της -όπως ήταν έθος τον 17ο αι.- λέγοντας ότι ήταν εντολή του Θεού. Όντας ηγουμένη και Λουθηρανή ταυτόχρονα, η Άννα-Σοφία υπερασπίστηκε την επιλογή της -δηλ. το να παραμείνει άγαμη- στο βιβλίο της.  Ο ύμνος της *Rede, liebster Jesu, rede* (μίλα, αγαπητέ Ιησού, μίλα) μεταφράστηκε ως *Μίλα, ω Κύριε, ο υπηρέτης σας ακούει*. 

## Ως μοναχή και ηγουμένη
Η Άννα-Σοφία είχε μία κρίση στην πίστη της, όταν η αδελφή της Eλισάβετ-Αμαλία μεταστράφηκε στον Ρωμαιοκαθολικισμό. Σκέφτηκε να φύγει από το Κβέντλινμπουργκ για να ακολουθήσει το παράδειγμα της αδελφής της, αλλά τελικά άλλαξε γνώμη. 

Παρά την ταλαιπωρία από «χρόνιο βήχα», η Άννα-Σοφία εξελέγη για να αντικαταστήσει την Άννα-Σοφία Α΄ των Βίττελσμπαχ-Παλατινάτου, πριγκίπισσα-ηγουμένη του Κβέντλινμπουργκ, το 1681. Η νέα πριγκίπισσα-ηγουμένη επέλεξε τη Άννα-Δωροθέα των Βέττιν-Σαξονίας-Βαϊμάρης ως βοηθό της το 1683. Η Άννα Σοφία Β΄ απεβίωσε τον ίδιο χρόνο, μετά από δύο μόνο χρόνια βασιλείας και τη διαδέχτηκε η Άννα-Δωροθέα.

## Πρόγονοι

## Βιβλιογραφικές αναφορές


Κατηγορία:Οίκος της Έσσης
Κατηγορία:Ηγούμενες του Κβέντλινμπουργκ
Μαρία Ελισάβετ του Χόλσταϊν-Γκόττορπ

Η **Μαρία-Ελισάβετ**, γερμ.: Marie-Elisaet von Schleswig-Holstein-Gottorp (6 Ιουνίου 1634, στο Κάστρο του Γκότορπ - 17 Ιουνίου 1665, στο Ντάρμσταντ) από τον Οίκο του Σλέσβιχ-Χόλσταιν-Γκόττορπ, ήταν κόρη του δούκα του Σ.Χ.Γκόττορπ και με τον γάμο της έγινε δούκισσα της Έσσης-Ντάρμσταντ.

## Βιογραφία
Ήταν κόρη του Φρειδερίκου Γ΄ δούκα του Σλέσβιχ-Χόλσταϊν-Γκόττορπ (1597–1659) και της Μαρίας-Ελισάβετ των Βέττιν (1610–1684), κόρης του Ιωάννη-Γεωργίου Α΄ εκλέκτορα της Σαξονίας.

Παντρεύτηκε στις 24 Νοεμβρίου 1650 στο κάστρο Γκόττορπ τον Λουδοβίκο, ο οποίος αργότερα έγινε Λουδοβίκος ΣΤ΄ λάντγκραβος της Έσσης-Ντάρμσταντ (1630–1678), τον οποίο είχε μνηστευθεί στα γενέθλιά του το 1649. Με την ευκαιρία του γάμου εκτελέστηκε ο τελευταίος χορός σπαθιών στην Έσση, σε ένα φεστιβάλ στο Λόλαρ.

Ο πατέρας του περιέλαβε τον Λουδοβίκο στη διακυβέρνηση το έτος μετά το γάμο τους, το 1651. Ο Λουδοβίκος διαδέχθηκε τον πατέρα του το 1661. Ο Λουδοβίκος ΣΤ΄ δημιούργησε εκτεταμένες πολιτικές σχέσεις με τη Σουηδία μέσω τής Χεδβίγης-Ελεονόρας, αδελφής τής Μαρίας-Ελισάβετ και συζύγου του Καρόλου Ι΄ Γουσταύου της Σουηδίας. Η Μαρία-Ελισάβετ είχε οκτώ παιδιά· απεβίωσε το 1665 κατά τη γέννηση ενός τέκνου της. Το τέλος της βύθισε τον Λουδοβίκο σε βαθύ πένθος· έγραψε μερικά ποιήματα στη μνήμη της γυναίκας του.

## Οικογένεια
Παντρεύτηκε το 1650 τον Λουδοβίκο ΣΤ΄ λάντγκραβο της Έσσης-Ντάρμστατ και είχε τα ακόλουθα παιδιά:
* Mαγδαληνή-Σίβυλλα (1652–1712), παντρεύτηκε το 1673 τον Γουλιέλμο-Λουδοβίκο δούκα της Βυρτεμβέργης (1647–1677).
* Σοφία-Ελεονώρα (γενν. και απεβ. το 1653).
* Γεώργιος (1654–1655), απεβ. 1 έτους.
* Μαρία-Ελισάβετ (1656–1715), παντρεύτηκε το 1676 τον Ερρίκο των Βέττιν δούκα της Σαξονίας-Ρέμχιλντ (1650–1710).
* Αυγούστα-Μαγδαληνή (1657–1674), απεβ. 17 ετών.
* Λουδοβίκος Ζ΄ (1658–1678), λάντγκραβος της Έσσης-Ντάρμσταντ.
* Φρειδερίκος (1659–1676), απεβ. 17 ετών.
* Μαρία-Σοφία (1661–1712), παντρεύτηκε το 1681 τον Χριστιανό των Βέττιν δούκα της Σαξονίας-Άιζενμπεργκ (1653–1707).

## Πρόγονοι



## Πηγές
* Heinrich Zehfu: ''αρχαιότητα της βασιλικής πρωτεύουσας Ντάρμσταντ'', σελ. 60 (στα γερμανικά)
* περιοδικό για τη γερμανική πολιτιστική ιστορία, σελ. 345 (στα γερμανικά)
* Georg Friedrich Teuthorn: ''εκτεταμένη ιστορία της Έσσης'', σελ. 582 (στα γερμανικά)

## Παραπομπές


Κατηγορία:Οίκος του Όλντενμπουργκ
Λογγό Ηλείας

Το **Λογγό** ή ο **Λογγός** είναι ορεινό χωριό της Πελοποννήσου στην Περιφερειακή Ενότητα Ηλείας.

## Γεωγραφικά - Ιστορικά στοιχεία
Το Λογγό βρίσκεται προς τα όρια με την Περιφερειακή Ενότητα Μεσσηνίας και στους βόρειους πρόποδες του όρους Μίνθη σε υψόμετρο 385 μέτρα. Απέχει 28 χλμ. ΝΑ. από τα Κρέστενα και 25 χλμ. Δ.-ΒΔ. από την Ανδρίτσαινα. Αναφορές για τον οικισμό υπάρχουν πριν την περίοδο της Επανάστασης του 1821 ως *Λογκός* ή *Λόγγος* να περιλαμβάνεται μεταξύ των χωριών και οικισμών που υπάγονταν στην τότε επαρχία Φαναρίου. Μετά την απελευθέρωση αναφέρεται επίσημα το 1835 ως *Λογγός* να προσαρτάται στον τότε δήμο Τυπαναίων. Σύμφωνα με το Σχέδιο Καλλικράτης, μαζί με το Βρεστό αποτελούν την τοπική κοινότητα Βρεστού που υπάγεται στη δημοτική ενότητα Αλιφείρας του Δήμου Ανδρίτσαινας - Κρεστένων και σύμφωνα με την απογραφή 2011 έχει πληθυσμό 39 κατοίκους.

## Παραπομπές


Κατηγορία:Δήμος Ανδρίτσαινας - Κρεστένων
Κατηγορία:Χωριά της περιφερειακής ενότητας Ηλείας
Πελτ

Το **Πελτ** (), είναι δήμος του Βελγίου, στην επαρχία της Λιμβουργίας. Έχει έκταση 83,78 χλμ² και πληθυσμό 33.076 κατοίκους (2020).

Ο δήμος περιλαμβάνει τρεις πρώην δήμους: το Όβερπελτ (*Overpelt*), το Νέρπελτ (*Neerpelt*) και το Σιντ-Χόιμπρεχτς-Λίλλε (*Sint-Huibrechts-Lille*). Μετά τη συνένωση των δήμων το 2019 το Όβερπελτ και το Νέρπελτ (που περιείχε από το 1977 επίσης το Σιντ-Χόιμπρεχτς-Λίλλε) ενσωματώθηκαν στον νέο δήμο του Πελτ.

## Ιστορία
Κατά τον Μεσαίωνα, το Πελτ ήταν ένα *ambt*, ένα διοικητικό τμήμα της Πριγκηπικής-επισκοπής της Λιέγης που περιλάμβανε επίσης το Κλέινε-Μπρόγκελ και το Κάουλιλλε. Αργότερα συγχωνεύτηκε με το Χάμοντ, το Άχελ και το Σιντ-Χόιμπρεχτς-Λίλλε για να σχηματίσει το *Ambt Pelt-Grevenbroek*, το οποίο παρέμεινε ως μέρος της Πριγκηπικής-επισκοπής της Λιέγης μέχρι τη Γαλλική Επανάσταση. Το όνομα Πελτ στη συνέχεια χρησιμοποιήθηκε στην τοπική διάλεκτο ως η συνήθης ονομασία για το Όβερπελτ, όπου βρισκόταν η έδρα του ιστορικού *ambt*.

Κατηγορία:Πόλεις του Βελγίου
Μαγδαληνή Σίβυλλα της Έσσης-Ντάρμστατ

Η **Μαγδαληνή-Σίβυλλα**, γερμ.: Magdalena-Sibylla von Hessen-Darmstadt (28 Απριλίου 1652 - 11 Αυγούστου 1712) από τον Οίκο της Έσσης ήταν κόρη του λαντγκράβου της Έσσης-Ντάρμστατ και με τον γάμο της έγινε δούκισσα της Βυρτεμβέργης. Έγινε επίτροπος του δουκάτου της Βυρτεμβέργης από το 1677 έως το 1693, και ήταν εξέχουσα Γερμανίδα συνθέτρια μπαρόκ ύμνων.

## Βιογραφία
Γεννήθηκε στο Ντάρμστατ, ως πρώτη κόρη του Λουδοβίκου ΣΤ΄ λαντγκράβου της Έσσης-Ντάρμστατ και της Μαρίας-Ελισάβετ, κόρης του Φρειδερίκου Γ΄ δούκα του Σλέσβιχ-Χόλσταϊν-Γκόττορπ. Ως παιδί έχασε τη μητέρα της και τη φροντίδα της ανέλαβε η θεία της, η χήρα βασίλισσας της Σουηδίας Χεδβίγη-Ελεονόρα του Σ.Χ.Γκόττορπ. Στη Στοκχόλμη εκδήλωσε βαθιές θρησκευτικές πεποιθήσεις. Με αφορμή μία επίσκεψη τού Γουλιέλμου-Λουδοβίκου διαδόχου της Βυρτεμβέργης, μνηστεύτηκε με αυτόν. Παντρεύτηκαν στις 6 Νοεμβρίου 1673 στο Ντάρμσταντ.

[αριστερά|μικρογραφία|Η Mαγδαληνή-Σίβυλλα της Έσσης-Ντάρμσταντ (αριστερά) και ο αδελφός της [Φρειδερίκος Κάρολος της Βυρτεμβέργης-Βίνενταλ|Φρειδερίκος-Κάρολος της Βυρτεμβέργης-Βίνενταλ (επάνω στη μέση) ως κηδεμόνας-επίτροπος για τον ανήλικο γιο του Έμπερχαρντ-Λουδοβίκο (δεξιά).]]

Μόλις έξι μήνες μετά την τελετή ο δούκας Έμπερχαρντ Γ΄ απεβίωσε, και ο σύζυγός της Γουλιέλμος-Λουδοβίκος κληρονόμησε τον θρόνο της Βυρτεμβέργης. Αυτός το 1677 απεβίωσε από καρδιακή προσβολή. Έτσι η 25χρονη Mαγδαληνή-Σίβυλλα ανέλαβε τη διακυβέρνηση του δουκάτου της Βυρτεμβέργης και έγινε επίτροπος για τον ανήλικο γιο της Έμπερχαρντ-Λουδοβίκο, που θα αναλάμβανε τον θρόνο το 1693 σε ηλικία 16 ετών.

Λόγω της ευσέβειας και σύνεσης που είχε σε όλες τις αποφάσεις της, απολάμβανε μεγάλη δημοτικότητα. Η ευλάβειά της αντικατοπτρίζεται στους πολυάριθμους ύμνους που έγραψε, αρκετοί από τους οποίους βρήκαν μία μόνιμη θέση στους προτεσταντικούς ύμνους. Από το 1690 έως το 1692 απασχολούσε τον συνθέτη Γιόχαν Πάχελμπελ. Μετά την ενηλικίωση του διαδόχου, αποχώρησε στο κάστρο Kίρχαϊμ, όπου απεβίωσε.

## Οικογένεια
* Eλεονώρα Δωροθέα (1674–1683), απεβ. 9 ετών.
* Eμπερχαρντίνα Λουίζα (1675–1707), απεβ. 32 ετών.
* Έμπερχαρντ Λουδοβίκος (1676–1733), δούκας της Βυρτεμβέργης.
* Μαγδαληνή Βιλελμίνη (7 Νοεμβρίου 1677 - 30 Οκτωβρίου 1742), παντρεύτηκε τον Κάρολο Γ΄ Γουλιέλμο μάργραβο του Μπάντεν-Ντούρλαχ.

## Πρόγονοι

## Έργα
* *Christian View of the Troubled Times*, Νυρεμβέργη 1680 (πεζογραφικές λατρείες με επιπλέον στίχο)
* *Νέα αυξημένη.* *.* *.* *Λατρευτική Θυσία* , Στουτγκάρδη 1683 (184 ύμνοι και άλλες εκδόσεις με διαφορετικούς τίτλους)
* *Η καρδιά σταυρώθηκε με τον Ιησού*, 3 τόμους, Στουτγκάρδη και αλλού το 1691 (προσευχές και τραγούδια)
* *Spiritual Apothecary for the Sick*, Στουτγκάρδη 1703 (βιβλίο αφοσίωσης)

## Πηγές
* Gerhard Dünnhaupt : "Magdalena Sibylla of Württemberg (1652-1712)", σε: *Προσωπικές βιβλιογραφίες των πιέσεων του μπαρόκ*, τόμος 4, Στουτγκάρδη: Hiersemann 1991, σ.&nbsp;2633-37.
* 
* Werner Raupp (Ed.): Gelebter Glaube. Erfahrungen und Lebenszeugnisse aus unserem Land. Ein Lesebuch, Metzingen / Württ. 1993, S. 96–100, 385 (Εισαγωγή, Πηγή κειμένου, Περαιτέρω ανάγνωση).

## Παραπομπές σε πηγές


Κατηγορία:Οίκος της Έσσης
Όβερπελτ

Το  **Όβερπελτ** (φλαμανδικά: *Overpelt*) είναι κωμόπολη του δήμου του Πελτ στη βελγική επαρχία της Λιμβουργίας.

Μετά την συνένωση των δήμων το 2019 το Όβερπελτ ενσωματώθηκε στον δήμο του Πελτ.

## Παραπομπές


Κατηγορία:Πόλεις του Βελγίου
Αυγούστα Μαγδαληνή της Έσσης-Ντάρμστατ

Η **Αυγούστα-Μαγδαληνή**, γερμ.: της Έσσης-Ντάρμσταντ (6 Μαρτίου 1657, Ντάρμσταντ - 1 Σεπτεμβρίου 1674, Ντάρμσταντ) από τον Οίκο της Έσσης ήταν Γερμανίδα ευγενής και ποιήτρια.

## Βιογραφία
Ήταν η τρίτη κόρη του Λουδοβίκου ΣΤ΄ κόμη της Έσσης-Ντάρμσταντ (1630–1678) και της Μαρίας-Ελισάβετ των Όλντενμπουργκ (1634–1665), κόρης του Φρειδερίκου Γ΄ δούκα του Σλέσβιχ-Χόλσταϊν-Γκόττορπ.

Όπως ο πατέρας της και η αδελφή της Mαγδαληνή-Σίβυλλα, ήταν ενεργή ως συγγραφέας. Μετέφρασε τους *Ψαλμούς* του Δαβίδ σε στίχους στα γερμανικά και έγραψε μία συλλογή ποίησης με τίτλο *Η θύρα της γερμανικής ποίησης*. Απεβίωσε μόλις 17 ετών και τάφηκε στην εκκλησία της πόλης στο Ντάρμστατ.

## Πρόγονοι

## Βιβλιογραφικές αναφορές
* Gustav Friedrich Klemm: ''The Women'', σελ.&nbsp;281 (στα γερμανικά)
* Georg Gottfried Gervinus: ''ποιητική ιστορία της γερμανικής εθνικής λογοτεχνίας'', σελ.&nbsp;280 (στα γερμανικά)

## Παραπομπές


Κατηγορία:Οίκος της Έσσης
Κατηγορία:Ψαλμοί (Παλαιά Διαθήκη)
Χάμοντ-Άχελ

Το **Χάμοντ-Άχελ** () είναι δήμος του Βελγίου στην επαρχία της Λιμβουργίας. Έχει έκταση 43,73 χλμ² και πληθυσμό 14.299 κατοίκους (2018).

Ο δήμος περιλαμβάνει δύο πρώην δήμους:

## Παραπομπές


Κατηγορία:Πόλεις του Βελγίου
Χάμοντ

Το **Χάμοντ** (), είναι κωμόπολη του δήμου του Χάμοντ-Άχελ, στη Βελγική επαρχία της Λιμβουργίας. Έχει έκταση 23,21 χλμ² και πληθυσμό 8.607 κατοίκους (2008).

Μετά τη συνένωση των δήμων το 1977 το Χάμοντ ενσωματώθηκε στον δήμο του Χάμοντ-Άχελ.

Κατηγορία:Πόλεις του Βελγίου
Μπόχολτ (Βέλγιο)

Το **Μπόχολτ** (), είναι δήμος του Βελγίου, στην επαρχία της Λιμβουργίας. Έχει έκταση 59,29 χλμ² και πληθυσμό 13.144 κατοίκους (2020).

Ο δήμος περιλαμβάνει δύο πρώην δήμους:

## Παραπομπές


## Εξωτερικοί σύνδεσμοι
* 

Κατηγορία:Πόλεις του Βελγίου
Καμπεονάτο Γκαούτσο

Το **Καμπεονάτο Γκαούτσο** είναι μια ετήσια ποδοσφαιρική διοργάνωση της ομοσπονδίας ποδοσφαίρου του Ρίο Γκράντε ντο Σουλ. Είναι το ανώτατο πρωτάθλημα στην πολιτεία του Ρίο Γκράντε ντο Σουλ. Το πρώτο πρωτάθλημα διεξήχθη το 1919. Μετέχουν 12 σύλλογοι. Στη διαχρονική ιστορία του πρωταθλήματος, η Ιντερνασιονάλ και η Γκρέμιο είναι οι δύο παραδοσιακές δυνάμεις της πολιτείας που διεκδικούν κάθε χρόνο το τρόπαιο. Η μεταξύ τους αντιπαλότητα θεωρείται από τις μεγαλύτερες σε όλη τη Βραζιλία.

Πολυνίκης είναι η Ιντερνασιονάλ με 46 τρόπαια.

## Πρωταθλήτριες

## Τίτλοι ανά σύλλογο

## Ρεκόρ συνεχόμενων πρωταθλημάτων
**Οκτώ**

* 22x22εσ|600px SCI artistico su sfondo Rosso Ιντερνασιονάλ (1969-1976)

**Επτά**

*  Γκρέμιο (1962-1968)
*  Γκρέμιο (2018-2024)

**Έξι**

* 22x22εσ|600px SCI artistico su sfondo Rosso Ιντερνασιονάλ (1940-1945, 2011-2016)
*  Γκρέμιο (1985-1990)

**Πέντε**

*  Γκρέμιο (1956-1960)

**Τέσσερα**

* 22x22εσ|600px SCI artistico su sfondo Rosso Ιντερνασιονάλ (1950-1953, 1981-1984, 2002-2005)

**Δύο**

*  Γκρέμιο (1921-1922, 1931-1932, 1979-1980, 1995-1996, 2006-2007)
* 22x22εσ|600px SCI artistico su sfondo Rosso Ιντερνασιονάλ (1947-1948, 1991-1992, 2008-2009)

Κατηγορία:Ποδόσφαιρο
Κατηγορία:Ποδοσφαιρικές διοργανώσεις Βραζιλίας
Σιντ-Χόιμπρεχτς-Λίλλε

Το  **Σιντ-Χόιμπρεχτς-Λίλλε** (ολλανδικά: *Sint-Huibrechts-Lille*), είναι κωμόπολη του δήμου του Πελτ, στη Βελγική επαρχία της Λιμβουργίας.

Μετά την συνένωση των δήμων το 1977 το Σιντ-Χόιμπρεχτς-Λίλλε ενσωματώθηκε στον δήμο του Νέρπελτ.

Κατηγορία:Πόλεις του Βελγίου
Δημοκρατικός Συνασπισμός για την Καλυτέρευση και την Πρόοδο του Χονγκ Κονγκ

Ο **Δημοκρατικός Συνασπισμός για την Καλυτέρευση και την Πρόοδο του Χονγκ Κονγκ**, (Αγγλικά: Democratic Alliance for the Betterment and Progress of Hong Kong, Κινέζικα: 民主建港協進聯盟) είναι ένα φιλοκινεζικό και συντηρητικό κόμμα στο Χονγκ Κονγκ. Σήμερα αποτελεί το μεγαλύτερο κόμμα στο Χονγκ Κονγκ, καθώς κατέχει τις περισσότερες έδρες από κάποιο άλλο κόμμα στο Νομοθετικό Συμβούλιο, ενώ ταυτόχρονα είναι το μεγαλύτερο κόμμα του στρατοπέδου υπέρ του Πεκίνου.

Το κόμμα ιδρύθηκε στις 10 Ιουλίου 1992 ως ένα από τα κύρια φιλοκινεζικά κόμματα. Το κόμμα υποστηρίζει σχεδόν κάθε απόφαση της Κεντρικής κυβέρνησης της Κίνας. Στις απόψεις του θεωρείται ως ένα συντηριτικό και δεξιό κόμμα.
μικρογραφία|Η πρόεδρος του ΔΣΚ, Στάρυ Λι, από το 2015

## Εκλογικά αποτελέσματα

### Εκλογές για το [[Νομοθετικό Συμβούλιο του Χονγκ Κονγκ|Νομοθετικό Συμβούλιο]]
μικρογραφία|Βαν που χρησιμοποιείται για την προεκλογική εκστρατεία του κόμματος, το 2020

## Παραπομπές


Κατηγορία:Χονγκ Κονγκ
Κατηγορία:Πολιτικά κόμματα του Χονγκ Κονγκ
Βέιχμαλ (Λέβεν)

Το **Βέιχμαλ** (), είναι κωμόπολη του δήμου του Λέβεν, στη Βελγική επαρχία της Φλαμαβδικής Βραβάντης. Έχει έκταση 4,59 χλμ² και πληθυσμό 3.802 κατοίκους (2019).

Μετά τη συνένωση των δήμων το 1977 το Βέιχμαλ ενσωματώθηκε στον δήμο του Λέβεν.

Κατηγορία:Πόλεις του Βελγίου
Τελικός Κυπέλλου Αγγλίας 2019

Ο τελικός του Κύπελλου Αγγλίας  2019 διεξήχθη την 18η Μαΐου 2019 στο Στάδιο Γουέμπλεϊ του Λονδίνου μεταξύ της Μάντσεστερ Σίτι και της Γουότφορντ ΦΚ. Ο τελικός ήταν ο 138ος της αρχαιότερης ποδοσφαιρικής διοργάνωσης στον κόσμο. Ο αγώνας έληξε 6-0 υπέρ της Μάντσεστερ Σίτι η οποία κατέκτησε το τρόπαιο για 6η φορά στην ιστορία της. Διαιτητής της αναμέτρησης ήταν ο Κέβιν Φρέντ.

## Ο Δρόμος προς τον τελικό
Η Μάντσεστερ Σίτι για να φτάσει στον τελικό απέκλεισε τις παρακάτω ομάδες

Η Γουότφορντ ΦΚ για να φτάσει στον τελικό απέκλεισε τις παρακάτω ομάδες

## Ο αγώνας

## Παραπομπές
https://www.11v11.com/matches/manchester-city-v-watford-18-may-2019-362301/

__ΜΕΠΠ__
__ΕΥΡΕΤΗΡΙΟ__

Κατηγορία:Τελικοί κυπέλλου Αγγλίας
Κατηγορία:Ποδόσφαιρο το 2019
Γκρότε-Μπρόγκελ

Το **Γρότε-Μπόγκελ** (), είναι κωμόπολη του δήμου του Περ, στη Βελγική επαρχία της Λιμβουργίας. Έχει έκταση 19,97 χλμ² και πληθυσμό 2.804 κατοίκους (2013).

Μετά τη συνένωση των δήμων το 1977 το Γρότε-Μπρόγκελ ενσωματώθηκε στον δήμο του Περ.

Κατηγορία:Πόλεις του Βελγίου
Χέβερλε

Το **Χέβερλε** () είναι κωμόπολη του δήμου του Λέβεν στη Βελγική επαρχία της Φλαμανδικής Βραβάντης. Έχει έκταση 19,37 χλμ² και πληθυσμό 22.521 κατοίκους (2014).

Μετά τη συνένωση των δήμων το 1977 το Χέβερλε ενσωματώθηκε στον δήμο του Λέβεν.

## Παραπομπές


Κατηγορία:Πόλεις του Βελγίου
Καμπεονάτο Σεαρένσε

Το Καμπεονάτο Σεαρένσε είναι η ανώτατη ποδοσφαιρική διοργάνωση της πολιτείας Σεαρά, στη Βραζιλία. Θεσπίστηκε το 1915.

Πολυνίκης είναι η Σεαρά με 45 τίτλους.

## Πρωταθλήτριες ομάδες

## Πρωταθλήματα ανά σύλλογο

Κατηγορία:Ποδόσφαιρο
Κατηγορία:Ποδοσφαιρικές διοργανώσεις Βραζιλίας
Χρήση θαλάσσιων μακροφυκών στη κοσμητολογία

Τα θαλάσσια μακροφύκη αποτελούν πηγή συστατικών τα οποία είναι άμεσα εκμεταλλεύσιμα από τον άνθρωπο. Τα μακροφύκη χρησιμοποιούνται σε βιομηχανικές εφαρμογές και στην κοσμητολογία με πολλούς και διαφορετικούς τρόπους. Χρησιμοποιούνται για την παρασκευή καλλυντικών μετά από αποξήρανση ή εκχύλιση [1].  Περιέχουν υψηλές συγκεντρώσεις πρωτεϊνών, υδατανθράκων, βιταμινών αλλά και δευτερογενών μεταβολιτών (π.χ. τερπενοειδή κ.α.) [2]. Τα σάκχαρα (πολυσακχαρίτες) αποτελούν σημαντικούς μεταβολίτες των μακροφυκών που χρησιμοποιούνται στην κοσμητολογία [2]. Είναι ιδιαίτερα σημαντικοί καθώς τα μακρομόρια τους έχουν την ιδιότητα να αποθηκεύουν  νερό  σε υψηλές συγκεντρώσεις με το  σχηματισμό γέλης. Τα μόρια αυτά συνδέονται  με τη κερατίνη του δέρματος,  βελτιώνοντας και  αυξάνοντας το ποσοστό της υγρασίας τους, προκαλώντας ενυδάτωση [3]. Πολλοί από τους πολυσακχαρίτες των θαλάσσιων μακροφυκών έχουν άμεση εφαρμογή για την παραγωγή προϊόντων επιδερμικής χρήσης (π.χ. αντιρυτιδική δράση, ενυδατική δράση, αντιοξειδωτική δράση, αντιφλεγμονώδης δράση , UV προστασία κλπ.) [2].

Οι πολυσακχαρίτες που χρησιμοποιούνται στα καλλυντικά ταξινομούνται σε δύο ομάδες [2]: 

* Οι λειτουργικοί πολυσακχαρίτες, που χρησιμοποιούνται για την τεχνολογία διαμόρφωσης και σταθεροποίησης – γαλακτοματοποιητές.
* Οι ενεργοί πολυσακχαρίτες που στοχεύουν στη βελτίωση του προϊόντος  με δραστικές ή θεραπευτικές ιδιότητες για το προϊόν.

Επιπρόσθετα, πρωτεΐνες και αμινοξέα που προέρχονται από μακροφύκη φαίνεται πως διαθέτουν αντιγηραντικές, αντιοξειδωτικές και αντιφλεγμονώδεις ιδιότητες. Τα φύκη διαθέτουν πληθώρα σε κορεσμένα και ακόρεστα λιπαρά οξέα, [1]. Αυτά χρησιμοποιούνται ως γαλακτωματοποιητές, καθώς και ως αντιοξειδωτικές ουσίες με αντιγηραντική- αντιρυτιδική δράση [1]. Τα περισσότερα αμινοξέα που χρησιμοποιούνται στην κοσμετολογία  δρουν ως ενυδατικοί παράγοντες [2].  Συγκεκριμένα, η αργινίνη, που προέρχεται από ερυθροφύκη, είναι ένα αμινοξύ, που είναι η πρόδρομη ουσία της ουρίας και  η οποία  θεωρείται ως φυσικός ενυδατικός παράγοντας και χρησιμοποιείται σε καλλυντικά σκευάσματα [3]. Αντίστοιχες ουσίες προκύπτουν από φαιοφύκη, με εκχύλιση, που έχουν αντιγηραντική δράση. Εκτός των δραστικών ουσιών που συναντούμε σε ήδη υπάρχοντα καλλυντικά σκευάσματα, διερευνάται η δράση και άλλων ουσιών των μακροφυκών. Για παράδειγμα έχουν εντοπιστεί εκχυλίσματα μακροφυκών βακτηριοκτόνες ενώσεις που καταπολεμούν το βακτηρίδιο *Propionibacterium acnes* θα μπορούσαν να χρησιμοποιηθούν σε καλλυντικά σκευάσματα κατά της ακμής. [1]

## Βιβλιογραφία
# Adriana Leandro , Leonel Pereira, Ana M. M. Gonçalves  (2019) Diverse Applications of Marine Macroalgae MDPI marine drugs 18 (1) 17: 1-15
# Catarina Lourenço-Lopes, Maria Fraga-Corral , Cecilia Jimenez-Lopez (2020) Metabolites from Macroalgae and Its Applications in the Cosmetic Industry: A Circular Economy Approach MDPI resources 9(9) 101 : 1-30
# Filipa B. Pimentel , Rita C. Alves , Francisca Rodrigues, M. Beatriz P. P. Oliveira (2017) Macroalgae-Derived Ingredients for Cosmetic Industry—An Update MDPI cosmetics 5(1)  2 : 1-18

Κατηγορία:Κοσμητολογία